וואן פיס – דמויות
ארבעת היונקו > פיראטי וואייטבירד

אדוארד ניוגייט "וואייטבירד" – פיראט ותיק ונאמר שהוא השתווה בכוחו לרוג'ר. היה לו את פרי הרעידות. בתחילת דרכו התחיל כחבר בצוות הרוקס אך לאחר המלחמה בגוד ואלי עזב את הצוות. לאחר מכך הקים את פיראטי וואייטבירד והתחיל להפליג איתם בעולם. בשלב מסוים הגיע לוואנו שם פגש את אודן שהתעקש להצטרף למסע שלו. היה יריבו של רוג'ר במשך שנים, אך רכש לו כבוד רב. מטרתו של וואייטבירד יותר מהכל הייתה למצוא משפחה, ולכן הוא ראה בצוות הפיראטים שלו כמשפחה ובחברי הצוות שלו כאילו היו בניו. במהלך מלחמת מארינפורד הקריב את חייו בניסיון להציל את אייס, אך נהרג על ידי בלאקבירד, שערק בעבר מצוותו. לאורך כל חייו, וואייטבירד מעולם לא ברח מקרב ועל גבו לא הייתה צלקת אחת במותו. על ערש דווי גילה לעולם שהוואן פיס אכן קיים. במותו, גופו נשאר עומד ולא התמוטט. בלאקבירד לקח את כוח פרי השטן שלו באמצעים לא ברורים, וכעת יש לו שני פירות שטן.
מרקו "הפניקס" – הסגן של וואייטבירד ומפקד המחלקה הראשונה של פיראטי וואייטבירד. בעל פרי זואן אגדי של פניקס המאפשר לו להפוך לפניקס בוער. אחרי מארינפורד היה מועמד להחליף את וואייטבירד כקפטן וכיונקו אך בסוף זה לא קרה, קיבל שלוש הצעות משאנקס להצטרף לצוות שלו אך סירב. מאז שהצוות התפרק מרקו עובד כדוקטור באי הולדתו של וואייטבירד, ספינקס. נלחם לצד לופי בוואנו.
"אגרוף האש" פורטגאס די. אייס – מפקד המחלקה השנייה של פיראטי וואייטבירד. אחיהם הגדול של לופי וסאבו והבן הביולוגי של רוג'ר ורוז'. אייס אומץ על ידי גארפ לאחר שרוג'ר ביקש ממנו לעשות כך לפני הוצאתו להורג. גארפ העביר את אייס לדאדאן וביקש ממנה לדאוג לו. כשגדל יצא לים והפך לקפטן לצוות פיראטים שהוא הקים, פיראטי ספייד. אכל את פרי שטן מסוג לוגיה של האש. ביקר בוואנו והתחבר עם בתו של קאידו, יאמטו. אייס וצוותו חיפשו אחר וואייטבירד כדי להביס אותו ולבסוף מצאו אותו. לאחר שוואייטבירד הביס את אייס הוא הציע לו להצטרף לצוותו. בהתחלה הוא סירב אך לבסוף הוא הצטרף. עם הזמן הפך אייס למפקד המחלקה השנייה ואחד מחייליו היה מרשל די. טיץ'. יום אחד טיץ' הרג את מפקד המחלקה הרביעית, ת'אץ', משום שהיה בבעלותו הפרי שטן שטיץ' חשק לו. מאז שטיץ' רצח וברח מהספינה אייס יצא לחיפושו ולנקמה בשביל ת'אץ'. בחלק מהמסע שלו אחר בלאקבירד הוא חיפש באלאבאסטה ונפגש עם לופי וכובעי הקש ואירח להם חברה לזמן קצר ואז המשיך במסעו. לאחר שאייס מצא, נלחם והובס על ידי בלאקבירד וצוותו, בלאקבירד לקח את אייס לממשלה בשביל לקבל את מעמד השיצ'יבוקאי. אייס נכלא בקומה 6 באימפל דאון ולאחר מכן המארינס לקחו אותו למארינפורד כדי להוציא אותו להורג. מלחמת מארינפורד מתעסקת בלהציל את אייס מההוצאה להורג. לאחר שלופי מצליח לשחרר את אייס מהאזיקים, אייס נהרג על ידי אדמירל אקאינו מול עיניו של לופי. אייס נקבר ליד וואייטבירד. היורש לפרי שטן שלו הוא אחיו, סאבו.
ג'וזו "היהלום" – מפקד המחלקה השלישית של פיראטי וואייטבירד. בעל פרי היהלום המאפשר לגופו להפוך ליהלום ולהיות קשה כמו יהלום ובכך עצר במארינפורד חיתוך של מיהוק עם גופו בלבד.
ת'אץ' – מפקד המחלקה הרביעית של פיראטי וואייטבירד. נרצח על ידי מרשל די. טיץ' מפני שהיה לו את פרי השטן מסוג לוגיה של האפלה וטיץ' חשק לפרי הזה.
ויסטה "של חרבות הפרחים" – מפקד המחלקה החמישית של פיראטי וואייטבירד. הסייף של הצוות. במארינפורד נלחם מול מיהוק.
איזו – מפקד המחלקה השש עשרה של פיראטי וואייטבירד. אחד מהמשרתים של אודן ואחיה הגדול של קיקו. לאחר שאודן לקח וגידל את איזו וקיקו, היתומים, הם הפכו להיות חלק מהמשרתים שלו. בזמן ששמר על אודן, אודן התגנב לספינה של וואייטבירד בשביל לראות את העולם מחוץ לוואנו ואיזו ניסה להחזיר אותו אבל ללא הצלחה ושניהם מצאו אותם חלק מפיראטי וואייטבירד. כאשר אודן החליט לעבור זמנית לצוות של רוג'ר, איזו בחר לחכות לו בצוות של וואייטבירד עד שהוא יחזור. לאחר כמה שנים איזו גילה שאודן מת אבל הוא נשאר בספינתו של וואייטבירד והפך למפקד המחלקה השש עשרה. איזו השתתף במלחמת מארינפורד כדי להציל את חברו לצוות, אייס. לאחר שנתיים מרקו ונקומאמושי קראו לאיזו לעזור להם במלחמה באוניגאשימה. איזו נהרג במלחמה על ידי סוכן CP0 ונקבר ביחד עם אשורה דוג'י במקדש בוואנו.
קוזוקי אודן – ראו תחת הכותרת: משפחת קוזוקי ותשעת הנדנים האדומים
קוזוקי טוקי – ראו תחת הכותרת: משפחת קוזוקי ותשעת הנדנים האדומים
"דוכס" אינואראשי "שליט היום" – ראו תחת הכותרת: משפחת קוזוקי ותשעת הנדנים האדומים
"מאסטר" נקומאמושי "שליט הלילה" – ראו תחת הכותרת: משפחת קוזוקי ותשעת הנדנים האדומים
מרשל די. טיץ' "בלאקבירד" – ראו תחת הכותרת: פיראטי בלאקבירד